Ású étɔbɔgɔ, wayi bɔ̌ miǹkadaga ai elé ásie mí tə́lə bətə́tə̄lə́. 16Ǹkadaga ósə̄ wâyi bɔ á ńtīē moŋolo mɔ́ áwôm, á ndam dzoŋoló wɔ́ dá ai etun. 17Ńkadaga ósə wâyi bǐ bifɛdəga bíbɛ̄ anə́ báyī myá lǎd fūfulu. Éyə wǎyi bɔ̌ miǹkadaga mísə̄ yā étɔbɔgɔ nálā. 18Éyə wǎyi bɔ̌ miǹkadaga mísə̄ yā étɔbɔgɔ ná miǹkadaga məwóm mə́bɛ̄ ḿfág yǎ á ńkiɛ́. 19Wayi bɔ̌ mīḿbóg mí sílíba məwóm mə́nyi á myáyi kə á miǹkadaga á sí mə̄wóm mə́bɛ̄, á tɔ̄á naa mim̀bóg míbɛ̄ ńkadaga ósú á sí ású bifɛdədaga bíé bíbɛ̄, nálā fə dzam də́dā ai míńkadaga mísə mivɔ́g. 20Ábúg étɔbɔgɔ avɔ́g, ḿfág yǎ ákoe wâyi bɔ ai miǹkadaga məwóm mə́bɛ̄ mí bə̄də́ míḿbóg mí sílíbá məwóm mə́nyi á yób 21mim̀bóg míbɛ̄ á ńkadaga m̀bɔ́g. 22Á tín etɔbɔgɔ, ḿfág ńló dzóbo ǎ kə yímbi, wâyi bɔ̌ miǹkadaga mísaman.